section_heading: Kvass i Heimgang (2000. – 2008.)
paragraph_text: Sastav ponovo započinje s radom tijekom 2003. kada su se grupi priklučili basist Jon Bakker te bubnjar i vokalist Ask. Unatoč stvaranju nove postave, Kampfar nije nastupao na koncertima sve do 2004. Održao je svoj prvi nastup na festivalu Moshfest u Haldenu, gradu nedaleko njihovog rodnog grada Fredrikstada. Kampfar 2006. godine objavljuje svoj treći studijski album Kvass. Kvass je bio sniman od studenog 2005. do siječnja 2006. u studiju Silverstone te je producent albuma bio Rune Jørgensen. Kampfar dvije godine kasnije objavljuje svoj četvrti studijski album Heimgang koji je snimljen u istom studiju s istim producentom.